"xkcd" paneel "Filosoofiast" (#220)
**"xkcd"** on Randall Munroe loodud veebikoomiks. Koomiksi moto kirjeldab seda kui "veebikoomiksit romantikast, sarkasmist, matemaatikast ja keelest". Munroe teatab koomiksi kodulehel, et nimi "xkcd" ei ole akronüüm, vaid "lihtsalt sõna ilma foneetilise häälduseta".

Koomiksi ainestik varieerub elu- ja armastuseteemalistest mõtteavaldustest matemaatiliste ja teaduslike siseringi naljadeni. Mõned koomiksid sisaldavad lihtsat huumorit või popkultuuri viiteid. Kuigi koomiksi tegelased on kriipsujukud, kujutab see vahetevahel maastikke ja keerulisi matemaatilisi mustreid, nagu fraktaale, graafikuid ja diagramme. Uusi koomikseid lisatakse kolm korda nädalas, esmaspäeviti, kolmapäeviti ja reedeti, kuigi mõnel juhul on neid lisatud igal nädalapäeval.

Munroe on avaldanud kaks koomiksil põhinevat raamatut. Tema 2014. aastal ilmunud raamat "Mis oleks, kui ...?: tõsised teaduslikud vastused absurdsetele ja hüpoteetilistele küsimustele" põhineb tema samanimelisel blogil, mis vastab lugejate ebatavalistele küsimustele rõõmsal, kuid teaduslikult põhjendatud viisil. See raamat on ilmunud ka eesti keeles. Lehekülje "Mis oleks, kui …?" veergu uuendatakse aeg-ajalt uute artiklitega. Tema 2015. aastal ilmunud raamat "Thing Explainer" põhineb koomiksil number 1133 ("Up Goer Five") ja seletab teaduslikke mõisteid, kasutades vaid tuhandet inglise keeles kõige sagedamini kasutatavat sõna.

Ajalugu
-------

Randall Munroe, "xkcd" looja
Õpilasena joonistas Munroe tihti oma märkmiku servadele diagramme, kaarte ja "kriipsujukude lahinguid" ning lahendas matemaatilisi ülesandeid, mis tema õppetundidega seotud ei olnud. Ülikooli lõpetamise ajaks olid Munroe "märkmikuhunnikud" kasvanud liiga suureks ning ta hakkas pilte skaneerima.

"xkcd" sai alguse 2005. aasta septembris, kui Munroe otsustas oma kriipseldused skaneerida ja panna need oma isiklikule veebisaidile. Munroe sõnul ei oma koomiksi nimi erilist tähendust ja on lihtsalt neljatäheline sõna ilma foneetilise häälduseta ning miski, mida ta kirjeldab kui "kallihinnalist ja hoolikalt kaitstud punkti neljatäheliste sõnede ruumis". 2006. aasta jaanuaris eraldati koomiks omaenda veebilehele, mis loodi koostöös Derek Radtkega.

2007. aasta mais pälvis koomiks laialdast tähelepanu, kujutades veebipõhiseid kogukondi geograafilisel kujul. Erinevad veebilehed joonistati mandritena, igaüks nende populaarsusele vastava suurusega ning asetatud vastavalt üldisele teemale. Sellega tõusis "xkcd" teisele kohale Syracuse'i ajalehe The Post-Standard "Uue vürtsikuse" nimekirjas. Aastaks 2008 teenisid Munroe ja Radtke küllaldast elatist tuhandete "xkcd"-teemaliste T-särkide müügiga.

Mõjutajad
---------

Munroe on olnud ajalehekoomiksite fänn lapsepõlvest saati, kirjeldades oma koomiksit kui Charles M. Schulzi "Tobukeste" mantlipärijat. Mõjutusele vaatamata oleks "xkcd" tehnilist ja kiiksuga huumorit ajalehtedes raske edasi anda. Munroe on öelnud, et "veebikoomiksites on võimalik joonistada midagi, mis meeldib ühele protsendile publikust – üks protsent Ameerika Ühendriikidest, see on kolm miljonit inimest, mis on kokku rohkem lugejaid, kui väikestel karikatuuridel olla võib." Munroe on nimetanud toimetamise kontrolli vajaduse puudumist tänu interneti kergele ligipääsetavusele "lunastuseks".

Korduvad teemad
---------------

Kuigi veebikoomiksil puudub konkreetne süžee, leiduvad mõned korduvad teemad ja tegelased.
"xkcd" korduvate teemade hulka kuuluvad "tehnoloogia, teadus, matemaatika ja suhted." "xkcd" kujutab sageli nalju, mis on seotud popkultuuriga, näiteks arvutimänguga "Guitar Hero", Facebooki, Vanilla Ice'i ja Vikipeediaga.

Paljud koomiksid algavad sõnadega "Minu hobi:" ja kujutavad tavaliselt mittemidagiütlevat jutustajat kirjeldamas teatud tüüpi humoorikat või pentsikut käitumist. Siiski ei ole kõik koomiksid mõeldud olema humoorikad: sageli kujutatakse romantikat ja suhteid ning mõnikord keerulisi maastikujooniseid. "xkcd" viitab sageli Munroe "kinnisideele" potentsiaalsete Velociraptori rünnakutega.

Isehakanud veebileht "explain xkcd" selgitab naljadega seonduvat teadust, tehnoloogiat ja üldisi teadmisi. "Explain xkcd" toimetajad on andnud korduvatele tegelastele mitteametlikud nimed.

Raamatud
--------

2009. aasta septembris avaldas Munroe raamatu pealkirjaga "xkcd: volume 0", mis sisaldas väljavalitud xkcd koomikseid. Kõik kirjastaja tulud annetati organisatsioonile Room to Read kirjaoskuse ja hariduse edendamiseks arengumaades. Kuus kuud pärast avaldamist oli raamatut müüdud üle 25 000 eksemplari. Raamatututvustusega New Yorgis ja Silicon Valleys koguti heategevuseks 32 000 dollarit, mille abil ehitati kool Laose Salavani provintsi.

2014. aasta 2. septembril avaldas Munroe raamatu "Mis oleks, kui ...?: tõsised teaduslikud vastused absurdsetele ja hüpoteetilistele küsimustele". Raamat laiendab "Mis oleks, kui ...?" ajaveebi "xkcd" kodulehel.

2015. aasta 24. novembril avaldas Munroe raamatu "Thing Explainer", mis põhineb koomiksil number 1133 ("Up Goer Five") ja kasutab erinevate seadmete tööpõhimõtete seletamiseks ainult tuhandet või "kümmesadat" enimkasutatavat ingliskeelset sõna.

Viited
------

1. ↑  "xkcd: Philosophy" (inglise keeles). xkcd.com. Vaadatud 16.12.2016.`{{netiviide}}`: CS1 hooldus: tundmatu keel (link)
2. ↑  Randall Munroe. "xkcd" (inglise keeles). Vaadatud 16.12.2016.`{{netiviide}}`: CS1 hooldus: tundmatu keel (link)
3. 1 2  "100 top sites for the year ahead" (inglise keeles). The Guardian. 17.12.2008. Vaadatud 16.12.2016.`{{netiviide}}`: CS1 hooldus: tundmatu keel (link)
4. ↑  Mónica Guzmán (11.05.2007). "What's Online" (inglise keeles). Vaadatud 16.12.2016.`{{netiviide}}`: CS1 hooldus: tundmatu keel (link)
5. ↑  Randall Munroe. "About xkcd" (inglise keeles). Vaadatud 16.12.2016.`{{netiviide}}`: CS1 hooldus: tundmatu keel (link)
6. ↑  Randall Munroe. "What If? – The Book" (inglise keeles). Originaali arhiivikoopia seisuga 7.12.2015. Vaadatud 16.12.2016.`{{netiviide}}`: CS1 hooldus: tundmatu keel (link)
7. ↑  Randall Munroe (12.03.2014). "What if I wrote a book?" (inglise keeles). Vaadatud 16.12.2016.`{{netiviide}}`: CS1 hooldus: tundmatu keel (link)
8. 1 2  Stephen Shankland. "XKCD cartoonist's new book: 'Thing Explainer'" (inglise keeles). Vaadatud 16.12.2016.`{{netiviide}}`: CS1 hooldus: tundmatu keel (link)
9. ↑  "Interview: XKCD's creator tells us "I'm lucky to have readers at all"" (inglise keeles). DigitalArts. 13.11.2013. Vaadatud 16.12.2016.`{{netiviide}}`: CS1 hooldus: tundmatu keel (link)
10. 1 2 3  Noam Cohen (26.05.2008). "This Is Funny Only if You Know Unix" (inglise keeles). Vaadatud 16.12.2016.`{{netiviide}}`: CS1 hooldus: tundmatu keel (link)
11. ↑  Ivor Tossell (31.03.2009). "We're looking at each other, and it's not a pretty sight" (inglise keeles). Vaadatud 16.12.2016.`{{netiviide}}`: CS1 hooldus: tundmatu keel (link)
12. ↑  Brian Cubbison (05.05.2007). "PostScript: Upstate Blogroll, New Hotness, and more" (inglise keeles). Vaadatud 16.12.2016.`{{netiviide}}`: CS1 hooldus: tundmatu keel (link)
13. 1 2  Andrew Moses (07.04.2009). "Former NASA staffer creates comics for geeks" (inglise keeles). Originaali arhiivikoopia seisuga 3.09.2014. Vaadatud 16.12.2016.`{{netiviide}}`: CS1 hooldus: tundmatu keel (link)
14. ↑  Erin O'Kane (05.04.2007). "Geek humor: Nothing to be ashamed of" (inglise keeles). Originaali arhiivikoopia seisuga 3. veebruar 2008. Vaadatud 16.12.2016.`{{netiviide}}`: CS1 hooldus: tundmatu keel (link)
15. ↑  Naomi Aldermann (17.12.2015). "Thing Explainer: Complicated Stuff in Simple Words by Randall Munroe – funny, precise and beautifully designed" (inglise keeles). Vaadatud 16.12.2016.`{{netiviide}}`: CS1 hooldus: tundmatu keel (link)
16. ↑  "Characters – explain xkcd" (inglise keeles). Vaadatud 16.12.2016.`{{netiviide}}`: CS1 hooldus: tundmatu keel (link)
17. ↑  Randall Munroe (10.09.2009). "Book!" (inglise keeles). Vaadatud 16.12.2016.`{{netiviide}}`: CS1 hooldus: tundmatu keel (link)
18. ↑  Randall Munroe (11.10.2011). "School" (inglise keeles). Vaadatud 16.12.2016.`{{netiviide}}`: CS1 hooldus: tundmatu keel (link)
19. ↑  Russell Holly (12.03.2014). "XKCD 'What if?' book announced by Randall Munroe" (inglise keeles). Originaali arhiivikoopia seisuga 11.10.2014. Vaadatud 16.12.2016.`{{netiviide}}`: CS1 hooldus: tundmatu keel (link)

Välislingid
-----------

* xkcd ametlik veebileht
* xkcd "Mis oleks, kui ...?" ajaveeb
* Explain xkcd